Аньези, Мария Гаэтана

Мари́я Гаэта́на Анье́зи (; 16 май 1718, Милан — 9 январь 1799) — итальян математик, философ база филантроп.

Бай садыгжы өг-бүлеге 21 ажы-төлүнүң улуу кылдыр  төрүттүнген. Мария Гаэтананың ачазы математика профессору турган болгаш, уруу чаш турда-ла ооң математикага сундузун деткип, эки эртем-билигни чедип аарынга дузалашкан. 21 харлыг тургаш, Мария Гаэтана хүрээже хуурактап чоруур дээрге, ачазы уруун салбаан, ынчангаш математикага арттып калган.

1748 чылда Instituzioni analitiche («Основы анализа / Анализтиң үндезиннери») деп ажылын чырыкче үндүрген. 

1748 чылда Папа римский Бенедикт XIV аңаа Болонья университединиң математиканың, бойдус философиязының база физиканың профессору деп атты тывыскан. Лаура Басси-ниң соонда төөгүде ийи дугаар итальян профессор аттыг херээжен кижи болган.

Мария Гаэтане 34 харлыг турда, ооң адазы чок болган. Ол үеден эгелээш, филонтроп апарып, шажынны өөренип эгелээн. Ол ядыы болгаш аррыг улуска дузалажып, бажың чок улусту бодунуң бажыңынга тургузуп турган.

1771 чылдан 1799 чылдар аразында 28 чыл иштинде Мария Гаэтана кырган херээжен улустуң чурттар интернадын  Pio Albergo Trivulzio (ит.) удуртуп турган.

Мария Гаэтананың бир кыс дыңмазы — Мария Тереза бсураглыг хөгжүмчү база композитор чораан. Ол Моцарт, Гайдн база Сальерини таныыр чораан.

 База көр 

 Аньези, Мария Тереза — Мария Гаэтананың кыс дуңмазы.
 Верзьера Аньези

 Демдеглелдер 

 Шөлүглер 

 Аньези Мария-Гаетана // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
 Maria Gaetana Agnesi
 Математика и религия в работах Марии Аньези Т. Н. Трофимова.
Аңгылал:Алфавиттээн кижилер
Аңгылал:Январьның 9 мөчээн
Аңгылал:Майның 16 төрүттүнген